cyanic-selkie/wikianc huggingface dataset:
Πολυκατοικία στο Πολύδροσο
Xτισμένη στο προάστιο Πολύδροσο Xαλανδρίου, η πολυκατοικία αυτή των αρχιτεκτόνων- καθηγητών Tάσου και Δημήτρη Mπίρη και της συνεργάτιδάς τους Mαρίας Kαφρίτσα, αποτυπώνει τον προβληματισμό για τη σχέση της αρχιτεκτονικής με τους χρήστες της και την πόλη. H μελέτη εκπονήθηκε ύστερα από βράβευση της πρότασης των τριών αρχιτεκτόνων σε ανοικτό διαγωνισμό. Το κτίριο έχει πέντε ορόφους και pilotis στο ισόγειο. Τα δύο κλιμακοστάσια που οδηγούν το καθένα σε ισάριθμα διαμερίσματα ανά όροφο διαιρούν την κάτοψη σε τρία μέρη.
Κεντρική Ιδέα
Η πολυκατοικία στο Πολύδροσο Χαλανδρίου αποτελεί χαρακτηριστικό παράδειγμα του προβληματισμού για τη σχέση της αρχιτεκτονικής με τους χρήστες της και την πόλη, δηλαδή τη σχέση δημοσίου και ιδιωτικού χώρου.
Ο βασικός ορθογώνιος όγκος του κτιρίου αποτελεί μια πολύπλοκη κυβιστική σύνθεση επί μέρους πλήρων και κενών. Κεντρική ιδέα και στόχος είναι η σύνθεση μίας κατακόρυφης  γειτονιάς από σπίτια-κύβους που συναρθρώνονται με τρόπο που επιτρέπουν χωρικές και οπτικές συσχετίσεις. Αυτός ο τρόπος σχεδιασμού συμβάλλει στη διαμόρφωση ανθρώπινων σχέσεων, καθώς οι αλληλεπιδράσεις μεταξύ των κατοίκων της πολυκατοικίας ενδυναμώνουν την συλλογική ζωή της πολυκατοικίας.
Αρχές Σχεδιασμού
Η βασική συγκρότηση της πολυκατοικίας είναι η γραμμική διάταξή της, λόγω του σχήματος του οικοπέδου. Η "γραμμική γειτονιά" κύβων/ κατοικιών αναπτύσσεται καθ' ύψος στον χώρο, δημιουργώντας ποικίλες οπτικές επικοινωνίες μεταξύ των κατοίκων. Ένα βασικό της οργάνωσης της πολυκατοικίας είναι ο συνδυασμός "δυναμικής αιώρησης στον χώρο" και πειθαρχικής ένταξης στον κάνναβο.
Σημαντική συνθετική αλλά και λειτουργική βαρύτητα έχει δοθεί στο σύστημα των ελαφρών μεταλλικών κατασκευών που διατρέχουν τις όψεις του κτιρίου και συμπληρώνονται με το χωροδικτύωμα που καλύπτει τις ιδιωτικές ταράτσες των διώροφων σπιτιών της Δ  και Ε στάθμης. Η όψη ως ένα βαθμό είναι ευμετάβλητη από τις προσωπικές επιλογές των κατοίκων και της προσδίδουν ζωντάνια, ποικιλία και εκπλήξεις.
Το κίτρινο χωροδικτύωμα της τελευταίας στάθμης, δημιουργεί την αίσθηση του προστατευμένου-καλυμμένου υπαίθριου χώρου στα ανώτερα επίπεδα, υπενθυμίζει το βασικό ορθογώνιο σχήμα της κάτοψης του κεντρικού κορμού του κτιρίου και λειτουργεί σαν ευδιάκριτο και χαρακτηριστικό «σήμα» του συγκροτήματος. Το κίτρινο χωροδικτύωμα του δώματος, έχει αποσυναρμολογηθεί εδώ και χρόνια, λόγω φθοράς και έλλειψης συντήρησης.
Η Τομή ως Συνθετικό Εργαλείο
μικρογραφία|261x261εσ|Μακέτα Η τομή του κτιρίου παρουσιάζει ιδιαίτερο ενδιαφέρον. Η κλίση του εδάφους στο Πολύδροσο Χαλανδρίου δεν είναι έντονη, στοιχείο που ευνοεί την ύπαρξη pilotis. Ένα βασικό της οργάνωσης της τομής είναι η ύπαρξη κανάβου,ο οποίος βοηθάει στην εσωτερική οργάνωση των χώρων. Οι κεντρικοί πυρήνες της κατακόρυφης κίνησης είναι συμμετρικά τοποθετημένοι ως προς την κτηριακή μάζα για καλύτερη στατική συμπεριφορά της κατασκευής. Τα σημεία, στα οποία τοποθετούνται τα κλιμακοστάσια, είναι κομβικά και ευδιάκριτα μέσω της τομής καθώς επίσης και τα εσωτερικά κλιμακοστάσια των διώροφων κατοικιών εξέχουν στο τελείωμα του κτηρίου. Η οργάνωση των διώροφων διαμερισμάτων είναι η εξής: στο πρώτο επίπεδο βρίσκεται το καθημερινό, ένας χώρος με διαμπερή προσανατολισμό με όσο το δυνατόν καλύτερο αερισμό με δύο ημιυπαίθριους εκατέρωθεν, ενιαίος ο οποίος οριοθετείται με το κλιμακοστάσιό που οδηγεί στο άνω επίπεδο. Στο δεύτερο επίπεδο είναι οι χώροι ξεκούρασης εκτός από τα δύο μεσαία διαμερίσματα τα οποία περιέχουν ακόμα ένα καθιστικό. μικρογραφία|263x263εσ|Μακέτα Σημαντικό ρόλο στην τομή διαδραματίζουν τα μπαλκόνια-ημιυπαίθριοι χώροι. Ο κάθε κάτοικος μπορεί να διακρίνει το σπίτι του, καθώς αυτό αυτονομείται ως στερεό-κύβος. Τα σπίτια - κύβοι «συρταρώνουν» μέσα στο χωροκάναβο του φέροντα οργανισμού δημιουργώντας ένα σύστημα υπαίθριων και ημιυπαίθριων αυλών, ταρατσών, και μπαλκονιών, σε όλους τους ορόφους και τα δώματα. Οι ημιυπαίθριοι χώροι έχουν τις χαρακτηριστικές φυγές στους άλλους ημιυπαίθριους των άλλων διαμερισμάτων. Οι ενδιάμεσοι μεταβατικοί αυτοί χώροι δίνουν μία ιδιαίτερη ποιότητα στη συλλογική κατοίκηση, και διευκολύνουν τη δημιουργία μιας πιο δυναμικής σχέσης μεταξύ των κατοίκων. Πρόκειται για μια αρχιτεκτονική η οποία αποτελείται από εξής βασικούς χειρισμούς. Ο πρώτος είναι το νοητό στερεό που ανιχνεύεται τόσο σε κάτοψη όσο και σε τομή/ όψη,  ο δεύτερος είναι οι βασικές κινήσεις εσοχής-προεξοχής. Αυτό που τα τροφοδοτεί τα παραπάνω, είναι οι συσχετίσεις που προκύπτουν, μέσω του βλέμματος, μεταξύ του ενός κατοίκου προς τους γείτονές τους,  επάνω – δίπλα - διαγώνια.
Έτσι η πολυκατοικία αποκτά ένα επιπλέον «άνοιγμα»-ουσιαστικά μια εσωτερική «θέα», προς τον ίδιο της τον εαυτό-καθορίζοντας ως ένα βαθμό μια συγκεκριμένη σχέση ζωής και συμπεριφοράς ανάμεσα στους κατοίκους της. Χαρακτηριστικά στοιχεία της τομής – και της όψης -  είναι οι μεταλλικές κατασκευές καθώς και το χωροδικτύωμα, ένα σύστημα που αναρριχάται και καταλήγει στις ιδιωτικές ταράτσες των διώροφων διαμερισμάτων της Δ και Ε στάθμης και ορίζει το τελείωμα του κτιρίου προς τον ουρανό. Η ποικιλία και η ποιότητα των χώρων, η χαρακτηριστική οργάνωση των κατοικιών με την ολίσθηση τον σπιτιών- κύβων και ο τρόπος σύνδεσής τους χωρικά και οπτικά, οι ενδιάμεσοι χώροι της pilotis, των κοινόχρηστων και ιδιωτικών κλιμακοστασίων και της ταράτσας, επιβεβαιώνουν ότι η τομή στο συγκεκριμένο κτίριο λειτουργεί ως σχέδιο-κλειδί ανάγνωσης και κατανόησής του.
Υλικότητες / Όψη
Τα μεταλλικά κουφώματα και τα κιγκλιδώματα των εξωστών είναι βαμμένα σε κίτρινο χρώμα. Το ίδιο κίτρινο χρώμα έχει και το χωροδικτύωμα ως τελικό στοιχείο του κτιρίου ως πιο μαλακό όριο προς τον ουρανό. Οι μεταλλικές αυτές κατασκευές οροθετούν «ατελείς» υπαίθριους χώρους για τη χρήση κάθε σπιτιού που μπορεί να συμπληρωθούν – όπως έχει γίνει- από τους κατοίκους ανάλογα με τις ανάγκες τους. Συμπεραίνοντας, μπορεί κανείς να ισχυριστεί ότι οι μεταλλικές κατασκευές διευκολύνουν τις απρόβλεπτες αλλά αναγκαίες επεμβάσεις των χρηστών στον άμεσο υπαίθριο χώρο των σπιτιών τους και παράλληλα αποδίδουν στο κτίριο μια δεύτερη , συνεχώς μεταλλασσόμενη , ζωντανή όψη.
Πηγές
Κατηγορία:Κτίρια και κατασκευές στην Ελλάδα
Off Festival
Το Off Festival είναι μουσικό φεστιβάλ εναλλακτικής ροκ το οποίο λαμβάνει χώρα σε ετήσια βάση στο Κατοβίτσε της Πολωνίας. Διοργανωτής και καλλιτεχνικός διευθυντής του φεστιβάλ είναι ο τραγουδιστής και κιθαρίστας Άρτουρ Ρόγιεκ.
Το επόμενο είναι προγραμματισμένο για τις 5 - 7 Αυγούστου 2022. Θα εμφανιστούν οι: Ίγκι Ποπ, Bikini Kill, Central Cee, Metronomy, Dry Cleaning, Νάταλι Μπέργκμαν, Q, Amenra, DIIV, Καμάαλ Ουίλιαμς, Alyona Alyona, Mura Masa, Prospa, Oxford Drama, Easyfun, Namasenda, Ćpaj Stajl, Σαρλότ Αντιγκερί και Μπόλις Πουπούλ, Σοφία Κουρτέση, Papa D, Polonia Disco, Myd (live band), Oysterboy, Pink Siifu & Negro 6', The Armed, Jaubi, Squid, Yard Act, Lordofon, Ela Minus, και άλλοι.
Ιστορία
Η ιδέα για το φεστιβάλ ξεκίνησε από τον Άρτουρ Ρόγιεκ, τον πρώην τραγουδιστή και κιθαρίστα του εναλλακτικού ροκ συγκροτήματος Myslovitz. Το 2006, ο Άρτουρ, μαζί με τους στενούς συνεργάτες του, διοργάνωσε το πρώτο Φεστιβάλ Οφ, στα Πάρκα Σουούπνα της πόλης Μισουοφίτσε, το οποίο προσέλκυσε πάνω από 10.000 θεατές, Από τότε το φεστιβάλ Οφ άρχισε να διεξάγεται ετήσια. Μετά το 2009 μεταφέρθηκε από την πόλη Μισουοφίτσε στη γειτονική πόλη Κατοβίτσε, και συνέχισε να διεξάγεται ετήσια.
Τα φεστιβάλ 2020 και 2021 είχαν προγραμματιστεί και ακυρώθηκαν επειδή μετά την κρίση από την πανδημία κορονοϊού απαγορεύτηκαν οι μαζικές εκδηλώσεις.
Εξωτερικοί σύνδεσμοι
Κατηγορία:Φεστιβάλ μουσικής στην Πολωνία
Θεντίμο
Το μονόλεπτο, ισπαν.: céntimo (θεντίμο), πορτογαλ.: cêntimo (σεντίμο) ήταν μία νομισματική μονάδα της Ισπανίας, της Πορτογαλίας και των πρώην αποικιών τους. Η λέξη προέρχεται από το λατινικό centimus, που σημαίνει "εκατοστό μέρος".
Το κύριο Ισπανικό νόμισμα πριν από το ευρώ ήταν η πεσέτα, που χωριζόταν σε 100 θεντίμος. Στην Πορτογαλία ήταν το ρεάλ και αργότερα το εσκούδο, μέχρι που αντικαταστάθηκε επίσης από το ευρώ. Στην ευρωπαϊκή κοινότητα το λεπτό (cent) είναι η επίσημη ονομασία για το εκατοστό του ευρώ. Ωστόσο, τόσο το θεντίμο (céntimo στα ισπανικά), όσο και το σεντίμο (cêntimo στα πορτογαλικά) χρησιμοποιούνται συνήθως για να περιγράψουν το λεπτό του ευρώ.
δεξιά|μικρογραφία|50 sentimos [[Πέσο Φιλιππίνων|Φιλιππινών. Επιγρ.: REPUBLIKA NG PILIPINAS 1972 / LIMAMPUNG SENTIMOS 50, MARCELLO H. DEL PILAR. (NG = των, LIMAMPUNG = πενήντα)]]
Τρέχουσα χρήση
Céntimo ή cêntimo είναι το ένα εκατοστό των ακόλουθων βασικών νομισματικών μονάδων:
Βιβλιογραφικές αναφορές
Κατηγορία:Ισπανικά νομίσματα
Βραβείο Ζαν Βιγκό
Το Βραβείο Ζαν Βιγκό (γαλλ. Prix Jean Vigo), ​​είναι βραβείο του Γαλλικού κινηματογράφου και δίνεται κάθε χρόνο από το 1951 σε Γάλλο σκηνοθέτη προς τιμήν του Ζαν Βιγκό, και ιδρύθηκε από τον Γάλλο συγγραφέα Κλώντ Αβελίν. Από το 1960, το βραβείο απονέμεται σε σκηνοθέτη μιας ταινίας μεγάλου μήκους και σε σκηνοθέτη μιας ταινίας μικρού μήκους. Το βραβείο δίνεται συνήθως σε ένα νεαρό σκηνοθέτη, για το ανεξάρτητο πνεύμα του και την υφολογική πρωτοτυπία του.
Εξωτερικοί σύνδεσμοι
Ζαν Βιγκο
Ντάριον Άτκινς
Πρόωρη ζωή και κολεγιακή πορεία
δεξιά|μικρογραφία| Ο Άτκινς με τους Βιρτζίνια Καβαλίερς τον Νοέμβριο του 2014 Ο Άτκινς παρακολούθησε το Σχολείο Λάντον στη Βηθεσδά του Μέριλαντ, όπου είχε κατά μέσο όρο 15,2 πόντους, 12 ριμπάουντ και 7,3 τάπες ανά παιχνίδι ως ανώτερος, κερδίζοντας διακρίσεις στην Διαπολιτειακή Αθλητική Διάσκεψη.
Ο Άτκινς είχε προσφορές από το Νοτρ Νταμ και το Μέριλαντ, αλλά επέλεξε να παρακολουθήσει το Πανεπιστήμιο της Βιρτζίνια, όπου είχε κατά μέσο όρο 7,6 πόντους, 5,9 ριμπάουντ και 1,1 τάπες σε 23,9 λεπτά ανά παιχνίδι στην τελευταία του χρονιά.
Στις 8 Μαρτίου 2015, ο Άτκινς ανακηρύχθηκε Αμυντικός παίχτης της χρονιάς του ACC. Στις 3 Απριλίου 2015, ο Άτκινς ονομάστηκε κάτοχος του Βραβείου του Αμυντικού Παίχτη της Χρονιάς Λέφτι Ντρίσελ.
Ουέστσεστερ Νικς (2015–2016)
Αφού πέρασε χωρίς ομάδα στο ντραφτ του 2015 του NBA, ο Άτκινς εντάχθηκε στους Σαν Αντόνιο Σπερς για το Σάμερ Λιγκ του ΝΒΑ του 2015. Στις 10 Σεπτεμβρίου 2015, ο Άτκινς υπέγραψε με τους Νιου Γιορκ Νικς. Ωστόσο, αργότερα παραιτήθηκε από την ομάδα της Νέας Υόρκης στις 23 Οκτωβρίου αφού εμφανίστηκε σε τρία παιχνίδια προετοιμασίας. Στις 2 Νοεμβρίου αποκτήθηκε από τους Ουέστσεστερ Νικς του NBA Development League ως θυγατρικός παίκτης της ομάδας της Νέας Υόρκης.
Χάποελ Χολόν (2016–2017)
Την 1η Ιουλίου 2016, ο Άτκινς εντάχθηκε στους Γκόλντεν Στέιτ Ουόριορς για το Σάμερ Λιγκ του ΝΒΑ του 2016.
Ο Άτκινς βοήθησε την Χολόν να φτάσει στα πλέι οφ του Ισραηλινού Πρωταθλήματος το 2017 ως η πρώτη ομάδα, αλλά τελικά αποκλείστηκε από τη Μακάμπι Χάιφα στους προημιτελικούς. Στις 9 Ιουνίου 2017, ο Άτκινς κέρδισε μία θέση στη Δεύτερη Ομάδα του Ισραηλινού Πρωταθλήματος του 2017.
ΣΙΓ Στρασμπούρ (2017–2018)
Στις 3 Ιουλίου 2017, ο Άτκινς εντάχθηκε στους Φοίνιξ Σανς για το Σάμερ Λιγκ του ΝΒΑ του 2017.
Στις 21 Ιουλίου 2017, ο Άτκινς υπέγραψε με τη γαλλική ΣΙΓ Στρασμπούρ για την περίοδο 2017–18. Στις 5 Δεκεμβρίου 2017, ο Άτκινς σημείωσε 23 πόντους, υψηλό χρονιάς, σημειώνοντας 10-από-12 σουτ εντός πεδιάς, μαζί με τέσσερα ριμπάουντ σε μία νίκη με 87–72 επί της Μπάνβιτ. Στη συνέχεια αναδείχθηκε στην ομάδα της εβδομάδας στο Champions League. Ο Άτκινς κατέκτησε το Κύπελλο Γαλλίας του 2018 με το Στρασβούργο.
Επιστροφή στη Χάποελ Χολόν (2018–2019)
Στις 28 Ιουλίου 2018, ο Άτκινς επέστρεψε στη Χάποελ Χολόν για δεύτερη φορά, υπογράφοντας συμβόλαιο ενός έτους με επιλογή για άλλο ένα. Στις 16 Μαρτίου 2019, ο Άτκινς κατέγραψε ένα νταμπλ-νταμπλ 25 πόντων και 12 ριμπάουντ, ευστοχώντας στα 10 από τα 13 σουτ εντός πεδιάς, μαζί με δύο ασίστ στη νίκη με 101–82 επί της Χάποελ Ιερουσαλήμ. Στη συνέχεια ονομάστηκε Πολυτιμότερος Παίχτης (MVP) της 22ης αγωνιστικής του Ισραηλινού Πρωταθλήματος. Ο Άτκινς βοήθησε την Χολόν να φτάσει στους Ημιτελικούς του Κυπέλλου Ευρώπης της FIBA του 2019, όπου τελικά αποκλείστηκε από την Ντιναμό Σάσαρι.
Μπρόζε Μπάμπεργκ (2019–2020)
Στις 19 Δεκεμβρίου 2019, ο Άτκινς υπέγραψε με την Μπρόζε Μπάμπεργκ της 1ης Γερμανίας για το υπόλοιπο της χρονιάς. Είχε κατά μέσο όρο 8,0 πόντους, 3,6 ριμπάουντ και 1,4 τάπες ανά παιχνίδι.
ΑΕΚ (2020)
Στις 22 Σεπτεμβρίου 2020, ο Άτκινς υπέγραψε με την ΑΕΚ της Ελληνικής Α1 Κατηγορίας και του Basketball Champions League.
Φετίγε Μπελεντιγεσπόρ (2020–2021)
Στις 15 Οκτωβρίου 2020, υπέγραψε με την Λόκμαν Χεκίμ Φετίγε Μπελεντιγεσπόρ της 1ης Τουρκίας.
Νίνερς Κέμνιτς (2021–σήμερα)
Στις 23 Ιουλίου 2021 υπέγραψε με την Νίνερς Κέμνιτς
Προσωπική ζωή
Είναι γιος της Μινέτ Άτκινς, έχει έναν δίδυμο αδερφό, τον Ντάριους (επαγγελματίας χορευτής στη Νέα Υόρκη) και ειδικεύτηκε στην Κοινωνιολογία. Ο Άτκινς ισχυρίζεται ότι το ποδόσφαιρο είναι το αγαπημένο του άθλημα εκτός από το μπάσκετ και αναφέρει την Μπαρτσελόνα ως την αγαπημένη του ομάδα ποδοσφαίρου.
Εγχώρια πρωταθλήματα
Πηγή: RealGM
Εξωτερικοί σύνδεσμοι
Κατηγορία:Καλαθοσφαιριστές Γουέσττσεστερ Νικς Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ Κατηγορία:Πάουερ φόργουορντ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Χάποελ Ολόν Κατηγορία:Σέντερ Κατηγορία:Καλαθοσφαιριστές ΚΜ 1939 Κανάριας Κατηγορία:Καλαθοσφαιριστές Μπρόζε Μπάσκετς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Δωρόθεος Β΄ Ιεροσολύμων
Δεν είναι πολλά πράγματα γνωστά για τον Πατριάρχη αυτό. Ο λαός τον ονόμαζε Αττάλα, όνομα το οποίο έμεινε και στα επίσημα έγγραφα. Ίσως καταγόταν από την Παλαιστίνη, αλλά ούτε η καταγωγή του είναι βέβαιη. Υποθέτουμε ότι αποτελούσε μέλος της Αγιοταφικής Αδελφότητας και του ιεροσολυμητικού κλήρου. Πρέπει επίσης να ήταν κάτοχος της δέουσας ελληνικής παιδείας.
Ανέβηκε στον πατριαρχικό θρόνο μετά το 1506. Όταν το 1517 ο Σουλτάνος Σελίμ Α' κατέλαβε την Ιερουσαλήμ, ο Δωρόθεος επανεγκατεστάθηκε στους Αγίους Τόπους.
Πηγές
Κατηγορία:Πατριάρχες Ιεροσολύμων
Δημήτριος Γεωργίου
Ο Δημήτριος (Τάκης) Γεωργίου (1911-1973), ήταν Έλληνας δημοσιογράφος και πολιτικός, ο οποίος διετέλεσε βουλευτής και υπουργός. Εργάστηκε ως δημοσιογράφος στον τοπικό τύπο της Θεσσαλίας και εξελέγη βουλευτής Λάρισας αρχικά με την ΕΠΕΚ και με την Ένωση Κέντρου, για να αποχωρήσει μαζί με πολλούς άλλους βουλευτές το 1965. Χρημάτισε υφυπουργός στην κυβέρνηση του Στέφανου Στεφανόπουλου. Σκοτώθηκε σε τροχαίο δυστύχημα το 1973.
Σπουδές και δημοσιογραφική σταδιοδρομία
Γεννήθηκε στη Ραψάνη το 1911 και ήταν γιος του Κωνσταντίνου Γεωργίου από το Πλατύστομο Φθιώτιδας. Ο στρατιωτικός πατέρας του παντρεύτηκε την κόρη της πλούσιας οικογένειας Καραβασίλη από τη Ραψάνη και μαζί απέκτησαν 4 παιδιά (τρεις γιους και μία κόρη): έναν γιο που πέθανε προπολεμικά σε πολύ μικρή ηλικία, έναν άλλο γιο, τον Νίκο, ο οποίος σκοτώθηκε ως έφεδρος ανθυπολοχαγός στον Πόλεμο του 1940, τον Δημήτριο (Τάκη) και μία κόρη. Μετά τις εγκύκλιες σπουδές του επιδόθηκε στη δημοσιογραφία (από την ηλικία των 23 ετών) και εργάστηκε ως το 1940 στην εφημερίδα Κήρυξ" και στη συνέχεια στις θεσσαλικές εφημερίδες "Λαρισαϊκός Τύπος", "Ελευθερία" (ως διευθυντής σύνταξης) και στα "Θεσσαλικά Νέα". Χρημάτισε μέλος του διοικητικού συμβουλίου της Ενώσεως Συντακτών Θεσσαλίας-Στερεάς Ελλάδος και Ευβοίας, η οποία εξέδωσε ψήφισμα για τον θάνατό του το 1973.
Πολιτική σταδιοδρομία
Ο Τάκης Γεωργίου πολιτεύτηκε πολύ νέος με το Σοσιαλιστικό Δημοκρατικό Κόμμα του Γεωργίου Παπανδρέου το 1946 χωρίς να πετύχει να εκλεγεί βουλευτής, λαμβάνοντας 603 ψήφους. Το 1954 εξελέγη δημοτικός σύμβουλος Λαρίσης με τον συνδυασμό του Δημητρίου Χατζηγιάννη και παραιτήθηκε το 1956, προκειμένου να πολιτευτεί στις εκλογές εκείνης της χρονιάς. Εξελέγη για πρώτη φορά βουλευτής Λαρίσης-Μαγνησίας με την ΕΠΕΚ στις 31 Μαΐου 1957 στη θέση του αποβιώσαντα Στέφανου Σαράφη.
Στη συνέχεια εξελέγη βουλευτής Λάρισας με την Ένωση Κέντρου το 1961 και επανεξελέγη με το ίδιο κόμμα το 1963 και το 1964.
Έγινε ένας από τους βουλευτές που αποχώρησαν από την Ένωση Κέντρου το 1965. Στην κυβέρνηση Στέφανου Στεφανόπουλου ανέλαβε υφυπουργός παρά τη Προεδρία της Κυβερνήσεως από τις 17 Σεπτεμβρίου 1965 ως τις 22 Δεκεμβρίου 1966.
Θάνατος
Ως τον θάνατό του διέμενε στη Λάρισα. Ο Γεωργίου σκοτώθηκε σε τροχαίο δυστύχημα που συνέβη στην εθνική οδό Λαμίας-Αθηνών στις 10 Μαρτίου 1973, όταν το όχημα που οδηγούσε (με προορισμό την Πάτρα για το καρναβάλι) ο πρώην βουλευτής και υπουργός συγκρούστηκε με ταξί. Ήταν παντρεμένος με την Ελευθερία Γεωργίου και απέκτησαν έναν γιο, τον Κωνσταντίνο. Τόσο η σύζυγός του Γεωργίου όσο και ο γιος του επέβαιναν στο αυτοκίνητο όταν έγινε το φονικό τροχαίο, το οποίο οφείλεται στην αντικανονική πορεία του οδηγού ταξί.
Παραπομπές
Κατηγορία:Έλληνες δημοσιογράφοι Κατηγορία:Βουλευτές Λάρισας Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες υφυπουργοί Προεδρίας Κατηγορία:Βουλευτές Λαρίσης-Μαγνησίας
Στέφανο Ατρούια
Ο Στέφανο Ατρούια (γεννήθηκε στην Τεργέστη, στις 4 Ιουνίου 1969) είναι ένας Ιταλός πρώην καλαθοσφαιριστής.
Σταδιοδρομία
Έχοντας μητέρα από την Τεργέστη αλλά με καταγωγή από το Σκαφάτι και πατέρα Καμερουνέζο, μεγάλωσε στα νεανικά τμήματα του Ντον Μπόσκο Τριέστε.
Την περίοδο 2005-06 τερμάτισε στα μισά του πρωταθλήματος στην Έβερλαστ Φιρέντσε στη 3η Ιταλίας (Β1).
Πραγματοποίησε κάποιες εμφανίσεις, στις αρχές της δεκαετίας του 1990, στην εθνική ομάδα καλαθοσφαίρισης της Ιταλίας.
Εξωτερικοί σύνδεσμοι
Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Ροζέτο Σαρκς Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Βικτόρια Λιμπερτάς Πέζαρο Κατηγορία:Καλαθοσφαιριστές Φορτιτούντο Μπολόνια Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Βίρτους Ρόμα Κατηγορία:Καλαθοσφαιριστές Βιόλα Ρέτζο Καλάμπρια
Ιουδαϊκή χουρμαδιά
thumb|Η Ιουδαϊκή χουρμαδιά στην Κετουρά του Ισραήλ, στην οποία έχει δοθεί το παρατσούκλι [[Μαθουσάλα]] Η Ιουδαϊκή χουρμαδιά είναι χουρμαδιά (Phoenix dactylifera, Φοίνιξ ο δακτυλοφόρος) η οποία φύεται στην Ιουδαία. Δεν είναι ξεκάθαρο εάν υπήρξε ποτέ μια ξεχωριστή ιουδαϊκή καλλιεργητική ποικιλία, αλλά οι χουρμάδες που ευδοκιμούν στην περιοχή είχαν χαρακτηριστική φήμη για χιλιάδες χρόνια, και ο φοίνικας θεωρούνταν στην αρχαιότητα ως σύμβολο της περιοχής και της γονιμότητάς της. Η καλλιέργεια των χουρμαδιών στην περιοχή σχεδόν εξαφανίστηκε μετά τον 14ο αιώνα μ.Χ. από έναν συνδυασμό κλιματικής αλλαγής και φθοράς των υποδομών, αλλά έχει αναβιώσει στη σύγχρονη εποχή.
Το 2005, ομάδα επιστημόνων κατάφερε να βλαστήσει ένας διατηρημένος σπόρος 2.000 ετών, ο παλαιότερος σπόρος ο οποίος βλάστησε με ανθρώπινη βοήθεια. (Ο ισχυρισμός το 2012 για ένα αρκτικό λουλούδι 32.000 ετών αφορούσε ιστό καρπού και όχι σπόρο). Ο φοίνικας, ένα αρσενικό δέντρο, ονομάστηκε Μαθουσάλας (δεν πρέπει να συγχέεται με ένα πεύκο με το ίδιο όνομα). Μετά από αυτήν την επιτυχία, βλάστησαν άλλοι έξι διατηρημένοι σπόροι.
Παραπομπές
Κατηγορία:Αρχαίο Ισραήλ και Ιουδαία Κατηγορία:Ιουδαία
Τέμενος Κοτζατεπέ
Το Τζαμί Κοτζατεπέ (Kocatepe Camii) είναι το μεγαλύτερο τζαμί στην Άγκυρα της Τουρκίας. Χτίστηκε μεταξύ 1967 και 1987 στη συνοικία Κοτζατεπέ στο Κιζιλάι, και το μέγεθος και η περίοπτη θέση του το έχουν καταστήσει τοπόσημο, που μπορεί κανείς να το δει σχεδόν από οπουδήποτε στην κεντρική Άγκυρα. Μπορεί να φιλοξενήσει 100.000 πιστούς. Αποτελεί δείγμα νεοκλασικής Οθωμανικής αρχιτεκτονικής.
Ιστορία
Η ιδέα της κατασκευής του τζαμιού Κοτζατεπέ χρονολογείται από τη δεκαετία του 1940. Στις 8 Δεκεμβρίου 1944, ο Αχμέτ Χαμντί Ακσέκι, ο αντιπρόεδρος των Τουρκικών Θρησκευτικών Υποθέσεων, μαζί με εβδομήντα δύο ιδρυτικά μέλη, ίδρυσαν μια κοινωνία γνωστή ως «Εταιρεία για την οικοδόμηση ενός τζαμιού στο Γενισεχίρ της Άγκυρας». Το 1947 αυτή η εταιρεία ζήτησε να εκπονηθούν έργα από αρχιτέκτονες, αλλά κανένα από τα έργα, που υποβλήθηκαν δεν έγινε δεκτό. Το 1956, με τις προσπάθειες του αείμνηστου Αντνάν Μεντερές, Πρωθυπουργού της Τουρκίας εκείνη την εποχή, παραχωρήθηκε ένας χώρος για το έργο ανέγερσης τζαμιού στην Άγκυρα και το αίτημα για τις εργασίες υποβλήθηκε για άλλη μια φορά το 1957. Αυτή τη φορά αξιολογήθηκαν τριάντα έξι έργα, με το κοινή μελέτη των Βεντάτ Νταλοκάι και Νεγιάτ Τεκελίογλου να επιλέγεται ως αυτή που θα υλοποιούνταν.
Αρχιτεκτονική
Μετά από έναν τρίτο αρχιτεκτονικό διαγωνισμό το 1967, επιλέχθηκε να κατασκευαστεί ένα πιο συντηρητικό ή νοσταλγικό σχέδιο των Χιουσρέβ Ταϊλά και M. Φατίν Ουλουενγκίν. Αυτό το έργο ολοκληρώθηκε το 1987 και είναι χτισμένο σε νεοκλασικό στιλ οθωμανικής αρχιτεκτονικής. Είναι ένα εκλεκτικό κτήριο εμπνευσμένο από το Τζαμί Σελιμιγιέ στην Αδριανούπολη και τα τζαμιά Σεχζάντε και Σουλτάν Αχμέτ στην Κωνσταντινούπολη, τα οποία με τη σειρά τους επηρεάστηκαν από την Ανατολική Ρωμαϊκή αρχιτεκτονική της Αγίας Σοφίας.
Εξωτερικοί σύνδεσμοι
Κατηγορία:Κτίρια και κατασκευές της Οθωμανικής Αυτοκρατορίας Κατηγορία:Τζαμιά στην Τουρκία
Νουέβο τάνγκο
To Nuevo tango είναι η εξέλιξη του παραδοσιακού Αργεντίνικου Τάνγκο. Nuevo στα ισπανικά σημαίνει «νέο». Συναντάται επίσης σαν neo tango ή modern tango.
Ένας πολύ σημαντικός κόμβος σε αυτή την αλλαγή σελίδας για τον αργεντίνικο χορό ήταν ο Άστορ Πιατσόλα, μια μουσική ιδιοφυΐα με αστείρευτο ταλέντο, που άνοιξε νέους δρόμους στην μουσική του Τάνγκο. Η μουσική του Πιατσόλα είχε έντονα εκφραστικά στοιχεία και ενέπνευσε πολλούς χορευτές. Το neo tango άρχισε να ανθεί μετά το 1983, όπου ο χορός ήρθε στο προσκήνιο και εμφανίστηκαν μεγάλοι χορευτές που εξέλιξαν τον χορό όπως οι Fabian Salas, Gustavo Naveira, Mariano frumboli και άλλοι.
Διαφορές παραδοσιακού και nuevo tango χορού
Το σύγχρονο Τάνγκο άρχισε να παίρνει μορφή βασισμένο φυσικά στις ακλόνητες αρχές του παραδοσιακού.
Το Αργεντίνικο Τάνγκο πάντα βασιζόταν στην επικοινωνία, το πάθος και την φυσική. Στο παραδοσιακό Τάνγκο το ζευγάρι χορεύει κοντά και απλά, χωρίς να χωρίζεται συχνά. Στο σύγχρονο, η φυσική των σωμάτων φτάνει στα όρια τους, ενσωματώνοντας έντονα πετάγματα των ποδιών, αεροπλανικές κινήσεις κλπ. Είναι πιο εντυπωσιακό χωρίς να χάνει όμως την ουσία του.
Σύγχρονη μουσική Τάνγκο
Το ξεκίνημα της nuevo tango μουσικής το έκανε το 1955 ο Άστορ Πιατσόλα. Απο εκεί και μετά έχουν υπάρξει πολλοί συνθέτες που ενσωματώνουν διάφορα στοιχεία, όπως ηλεκτρονικούς ήχους, έντονα και ρυθμικά κρουστά κλπ. Δείγματα nuevo tango μουσικής είναι οι Gotan Project και το narco Tango του Carlos Libedinsky.
Σύνδεσμοι
Νουεβο
Σιδερένιο χέρι
Οι αρχαίοι Έλληνες παλαιστές του παγκρατίου και της πυγμής είχαν αναπτύξει παρόμοιες τεχνικές για τη σκλήρυνση των χεριών τους, όπως με τη χρήση του κώρυκου, ενός σκάκου γεμισμένου με άμμο ή όσπρια. Οι Ιάπωνες για τον ίδιο σκοπό χρησιμοποιούν το Μάκι Γουαρά, μια ειδική ξύλινη κατασκευή την οποία χτυπάνε για να εξασκήσουν τη τεχνική και τα χέρια τους.
Αϊκούν
Το Αϊκούν είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Άγιος Γεώργιος Αμμοχώστου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Ισκέλε
American Horror Story: Asylum
Το American Horror Story: Asylum είναι η δεύτερη σεζόν της αμερικανικής τηλεοπτικής σειράς τρόμου American Horror Story, που δημιουργήθηκε από τους Ράιαν Μέρφι και Μπραντ Φάλτσακ. Προβλήθηκε στο κανάλι FX, από τις 17 Οκτωβρίου 2012 έως τις 23 Ιανουαρίου 2013. Η υπόθεση της δεύτερης σεζόν παρουσίασε μια απόκλιση από αυτή της πρώτης σεζόν, με καινούριους χαρακτήρες και καινούρια τοποθεσία.
Η σεζόν ξεκινάει το 1964 στο φανταστικό φρενοκομείο Briarcliff Manor, και ασχολείται με ιστορίες του προσωπικού και των κρατουμένων που ζουν εκεί, ενώ οι σκηνές εναλλάζονται από το παρελθόν στο παρόν. Οι ηθοποιοί από την προηγούμενη σεζόν που επιστρέφουν και υποδύονται νέους ρόλους είναι οι, Ζάκαρι Κουίντο, Σάρα Πόλσον, Έβαν Πίτερς, Λίλι Ρέιμπ, Τζέσικα Λαντζ, Ντίλαν Μακντίρμοτ και Φράνσις Κόνροϊ, μαζί με νέες προσθήκες, τους Τζόσεφ Φάινς, Λίζι Μπροσερέ και Τζέιμς Κρόμγουελ.
Asylum
Αλκιβιάδης Στεφανής
Ο Αλκιβιάδης Στεφανής (7 Οκτωβρίου 1959) είναι Έλληνας πολιτικός, στρατηγός εν αποστρατεία των Ελληνικών Ενόπλων Δυνάμεων. Υπηρέτησε ως Αρχηγός του Γενικού Επιτελείου Στρατού από το 2017 έως το 2019.
Από το 2019 έως το 2021 διετέλεσε Υφυπουργός Εθνικής Άμυνας και από το 2022 έως το 2023 Σύμβουλος επί θεμάτων ακριτικών περιοχών και Αγίου Όρους, στην Κυβέρνηση του Κυριάκου Μητσοτάκη. Από τις 26 Μαΐου έως και τις 27 Ιουνίου 2023, διετέλεσε Υπηρεσιακός Υπουργός Εθνικής Άμυνας στην υπηρεσιακή κυβέρνηση Ιωάννη Σαρμά.
Είναι υποψήφιος Περιφερειάρχης Βορείου Αιγαίου με τη Νέα Δημοκρατία, για τις Αυτοδιοικητικές Εκλογές του Οκτωβρίου 2023.
Βιογραφικά Στοιχεία
Γεννήθηκε το 1959 στην Αθήνα. Εισήλθε στη Στρατιωτική Σχολή Ευελπίδων το 1978 και αποφοίτησε το 1982 ως Ανθυπίλαρχος.
Έχει υπηρετήσει σε Μονάδες Τεθωρακισμένων, ως ουλαμαγός και Διοικητής Ίλης Μέσων Αρμάτων, Διοικητής Ίλης Υποψηφίων Εφέδρων Αξιωματικών (Υ.Ε.Α.) καθώς και στη Στρατιωτική Σχολή Ευελπίδων ως εκπαιδευτής. Από το 1998 έως το 2000 διοίκησε την 98 Επιλαρχία Αρμάτων Εθνοφυλακής (98 ΕΑΡΜΕΘ) στη Λέσβο.
Από το 2000 έως το 2002 υπηρέτησε ως Υπασπιστής Στρατού Ξηράς του Προέδρου της Ελληνικής Δημοκρατίας, Κωνσταντίνου Στεφανόπουλου. Υπηρέτησε ακόμη ως Αξιωματικός Επιχειρήσεων της Ελληνικής Στρατιωτικής Αντιπροσωπείας στο Διεθνές Στρατιωτικό Επιτελείο του ΝΑΤΟ στις Βρυξέλλες.
Τα επόμενα χρόνια υπηρέτησε διαδοχικά Επιτελάρχης της XXIII Τεθωρακισμένης Ταξιαρχίας «ΔΟΡΥΛΑΙΟ» στην Αλεξανδρούπολη, Υποδιοικητής στην 50 Μηχανοκίνητη Ταξιαρχία Πεζικού «ΑΨΟΣ» στο Σουφλί, Διευθυντής στη Διεύθυνση Αμυντικού Σχεδιασμού και Προγραμματισμού του Γενικού Επιτελείου Στρατού (2010 - 2011) και Διοικητής της XXIII Τεθωρακισμένης Ταξιαρχίας «ΔΟΡΥΛΑΙΟ» στην Αλεξανδρούπολη.
Ακολούθως, ανέλαβε διαδοχικά καθήκοντα, Διευθυντή του Δ΄ Κλάδου ΓΕΣ (2012 - 2014 και 2015 - 2016), Διοικητή της 95 Ανωτέρας Διοίκησης Ταγμάτων Εθνοφυλακής «ΔΙΑΓΟΡΙΔΩΝ» (2014 - 2015) και τέλος Διοικητής του Γ ΄ Σώματος Στρατού / NRDC-GR (2016 - 2017).
Με απόφαση του Κυβερνητικό Συμβούλιο Εξωτερικών και Άμυνας, στις 16 Ιανουαρίου 2017, ανέλαβε τα καθήκοντα του Αρχηγού Γενικού Επιτελείου Στρατού. Στις 25 Ιανουαρίου 2019, κρίθηκε ως ευδοκίμως τερματίσας τη σταδιοδρομία του, προήχθη στο βαθμό του Στρατηγού, ενώ του απονεμήθηκε ο τίτλος του Επιτίμου Αρχηγού Γενικού Επιτελείου Στρατού.
Γνωρίζει Αγγλική γλώσσα.
Πολιτική Σταδιοδρομία
Στις 9 Ιουλίου 2019 ορκίστηκε Υφυπουργός Εθνικής Άμυνας στην κυβέρνηση του Κυριάκου Μητσοτάκη. Στις 9 Αυγούστου του ανατέθηκαν οι αρμοδιότητες να αποφασίζει για τη συγκρότηση, ανασυγκρότηση και διάλυση μονάδων και σχηματισμών των κλάδων των Ενόπλων Δυνάμεων (ΕΔ), να αποφασίζει για τη συγκρότηση και λειτουργία της Διακλαδικής Επιτροπής Κοινωνικών Προβλημάτων, να καθορίζει την υγειονομική πολιτική στο χώρο των Ενόπλων Δυνάμεων, να αποφασίζει για θέματα που αφορούν τις αιτήσεις απονομής χάριτος, να αποφασίζει για την κατάσταση, την ιεραρχία και τις προαγωγές των κατωτέρων Αξιωματικών, των Ανθυπασπιστών και των Μονίμων και Εθελοντών Οπλιτών κλπ. . Στις 23 Οκτωβρίου 2019 τοποθετήθηκε στη θέση ειδικού συντονιστή για τη μετακίνηση αιτούντων άσυλο από τα νησιά, με απόφαση του Πρωθυπουργού. Κατόπιν ανασχηματισμού της κυβέρνησης την 31η Αυγούστου 2021, αντικαταστάθηκε από τα καθήκοντα του υφυπουργού Εθνικής Άμυνας από τον Νίκο Χαρδαλιά.
Στις 9 Μαρτίου 2022 με απόφαση του πρωθυπουργού Κυριάκου Μητσοτάκη, ορίστηκε Σύμβουλος της κυβέρνησης επί θεμάτων ακριτικών περιοχών και Αγίου Όρους.
Στις 26 Μαΐου 2023 ορίστηκε υπουργός Εθνικής Άμυνας στην υπηρεσιακή κυβέρνηση Ιωάννη Σαρμά.
Στις 14 Ιουλίου 2023 ανακοινώθηκε η υποψηφιότητα του για Περιφερειάρχης Βορείου Αιγαίου με τη Νέα Δημοκρατία, με τον συνδυασμό "Νέα Δυναμική".
Παράσημα, Μετάλλια, Διαμνημονεύσεις και Διακρίσεις
Στον Στρατηγό ε.α. Αλκιβιάδη Στεφανή, Επίτιμο Αρχηγό ΓΕΣ, έχουν απονεμηθεί παράσημα, μετάλλια και διαμνημονεύσεις, ως ακολούθως:
Ο Αλκιβιάδης Στεφανής έχει ανακηρυχθεί Επίτιμος Δημότης του Δήμου Επιδαύρου, του Δήμου Μεγίστης , του Δήμου Αμύνταιου και του Δήμου Σύμης.
Στις 15 Σεπτεμβρίου 2020, ανακηρύχθηκε Επίτιμο Μέλος του Ελληνικού Οργανισμού Πολιτικών Επιστημόνων.
Παραπομπές
Κατηγορία:Αρχηγοί Γενικού Επιτελείου Στρατού (Ελλάδα) Κατηγορία:Έλληνες στρατηγοί Κατηγορία:Έλληνες αξιωματικοί των τεθωρακισμένων Κατηγορία:Έλληνες αξιωματικοί του Στρατού Ξηράς Κατηγορία:Έλληνες υφυπουργοί Εθνικής Άμυνας Κατηγορία:Έλληνες υπουργοί Εθνικής Άμυνας
Γερμανός Ιεροσολύμων
Ο Γερμανός υπήρξε Έλληνας ιεράρχης και Πατριάρχης Ιεροσολύμων τον 16ο αιώνα.
Η καταγωγή του ήταν από την Πελοπόννησο. Ήταν μέλος του κλήρου του Πατριαρχείου της Ιερουσαλήμ, αγιοταφίτης, Ηγούμενος του Αγίου Σάββα. Ήταν προσφιλέστατος στον λαό ως ιερωμένος και διδάσκαλος.
Διαδέχτηκε τον Δωρόθεο Β΄ το 1537. Επί της πατριαρχίας του αντιμετώπισε ένταση των εξωτερικών γεγονότων. Το 1559 εξασφάλισε την άδεια της Υψηλής Πύλης για περιοδείες μοναχών προς συγκέντρωση βοηθημάτων και πολλές φορές είχε πάει ο ίδιος με αποστολή στην ακμάζουσα χώρα πέρα του Ιορδάνη για τον σκοπό αυτό. Έργο του ήταν η επιτυχής ανοικοδόμηση ναών και μοναστηριών.
Παραιτήθηκε λόγω γήρατος το 1579.
Άλκετος ο Κλειτόριος
Ο Άλκετος ο Κλειτόριος (γιος του Αλκίνου, 5ος/4ος αιώνας π.Χ.) ήταν αρχαίος Έλληνας ολυμπιονίκης από τον Κλείτωρα της Αρκαδίας ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην αρχαία Ολυμπία ήταν έργο του γλύπτη Κλέωνα του Σικυώνιου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες της πυγμαχίας παίδων‎ Κατηγορία:Αρχαίοι ολυμπιονίκες (4ος αιώνας π.Χ.)
Ίππος ο Ηλείος
Ο Ίππος ο Ηλείος (5ος/4ος αιώνας π.Χ.) ήταν αρχαίος Έλληνας ολυμπιονίκης από την Ηλεία ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 100ους (380 π.Χ.) ολυμπιακούς αγώνες της αρχαιότητας. Ο ανδριάντας του στην αρχαία Ολυμπία ήταν έργο του γλύπτη Δαμόκριτου του Σικυώνιου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της πυγμαχίας παίδων‎ Κατηγορία:Αρχαίοι ολυμπιονίκες (4ος αιώνας π.Χ.)
Γεγονότα Ιουλίου 2015
6 Ιουλίου
(Reuters μέσω MSN)
7 Ιουλίου
(BBC)
8 Ιουλίου
(Reuters)
16 Ιουλίου
(AFP μέσω ABC Australia)
17 Ιουλίου
(WSJ μέσω AP)(Local 10) (BBC)
18 Ιουλίου
(NDTV)
19 Ιουλίου
Η Εθνική ομάδα Νέων της Ισπανίας κατακτά το Ευρωπαϊκό πρωτάθλημα ποδοσφαίρου νικώντας στον τελικό τη Ρωσία στην Κατερίνη με 2-0.(Πρώτο Θέμα)
26 Ιουλίου
πανηγυριού. (Al-Jazeera)
31 Ιουλίου
07
Εθνικό Ινστιτούτο της Κορεατικής Γλώσσας
Το Εθνικό Ινστιτούτο της Κορεατικής Γλώσσας είναι ρυθμιστής γλώσσας της κορεατικής. Δημιουργήθηκε στις 23 Ιανουαρίου 1991, από το Προεδρικό Διάταγμα 13163 (14 Νοεμβρίου 1990). Εδρεύει στη Σεούλ στη Νότια Κορέα.
Το ινστιτούτο ιδρύθηκε αρχικά σε μη κυβερνητικό επίπεδο ως Ακαδημία της Κορεατικής Γλώσσας το 1984. Όταν το ινστιτούτο απέκτησε καθεστώς θυγατρικής του κορεατικού υπουργείο Πολιτισμού, μετονομάστηκε σε Εθνική Ακαδημία της Κορεατικής Γλώσσας το 1991. Μετονομάστηκε στο σημερινό του όνομα το 2005.
Εξωτερικοί σύνδεσμοι
Κατηγορία:Ρυθμιστές γλώσσας Κατηγορία:Κορεατική γλώσσα
Κριτόδαμος ο Κλειτόριος
Ο Κριτόδαμος ο Κλειτόριος (γιος του Λίχα, 5ος/4ος αιώνας π.Χ.) ήταν αρχαίος Έλληνας ολυμπιονίκης από τον Κλείτωρα της Αρκαδίας ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 101ους (376 π.Χ.) ολυμπιακούς αγώνες της αρχαιότητας. Ο ανδριάντας του στην αρχαία Ολυμπία ήταν έργο του γλύπτη Κλέωνα του Σικυώνιου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες της πυγμαχίας παίδων‎ Κατηγορία:Αρχαίοι ολυμπιονίκες (4ος αιώνας π.Χ.)
Tesla Semi
Το Tesla Semi είναι επερχόμενο πλήρως ηλεκτρικό φορτηγό από την αμερικανική αυτοκινητοβιομηχανία Tesla, Inc. το οποίο ανακοινώθηκε για πρώτη φορά στις 16 Νοεμβρίου 2017. Σύμφωνα με ανακοίνωση που έγινε τον Ιούνιο του 2019, η μαζική παραγωγή του επρόκειτο να ξεκινήσει προς τα τέλη του έτους 2020, αλλά τελικώς αναβλήθηκε για το 2023. Η Tesla δήλωσε ότι το Semi θα έχει αυτονομία 300 με 500 μιλίων / 480 με 800 χλμ. σε μια πλήρη φόρτιση και θα μπορεί να φορτίσει στο 80% της πλήρους φόρτισης μέσα σε 30 λεπτά χρησιμοποιώντας τους Tesla Megachargers. Επίσης, ο γενικός διευθυντής και διευθύνων σύμβουλος της Tesla, Ίλον Μασκ, δήλωσε ότι το Semi θα παράγεται στάνταρ με το Autopilot της Tesla, που θα του επιτρέπει να οδηγεί ημι-αυτόματα στους αυτοκινητοδρόμους.
Ιστορία
thumb|left|Το ταμπλό του Tesla Semi.
Το Semi αποκαλύφθηκε στης 16 Νοεμβρίου 2017 σε μια συνέντευξη τύπου, όπου ο Ίλον Μασκ ανακοίνωσε περισσότερες πληροφορίες για το φορτηγό, το πρώτο στην ιστορία της συγκεκριμένης αυτοκινητοβιομηχανίας. Όμως, δεν δήλωσε τότε εμπορική τιμή, αλλά ισχυρίστηκε πως το Semi θα κοστίζει ~0,10 € / χλμ. (λιγότερο από ένα συμβατικό φορτηγό). Αυτό βέβαια θα εξαρτάται και από το κόστος του ρεύματος της περιοχής όπου φορτίζεται.
Στις 24 Νοεμβρίου 2017 ο Ίλον Μασκ δήλωσε επίσημα ότι η βασική τιμή του Semi θα ξεκινάει από τα 150.000 δολάρια για την εκδοχή με αυτονομία στα 480 χιλιόμετρα, και από τα 180.000 δολάρια για την εκδοχή με αυτονομία στα 800 χιλιόμετρα. Ακόμα δήλωσε πως η Tesla θα προσφέρει ένα Founder’s Series μοντέλο που θα ξεκινάει από τα 200.000 δολάρια.
Στης 7 Μαρτίου 2018 ο Ίλον Μασκ δήλωσε πως το Semi υπεβλήθη στην πρώτη επίσημη δοκιμή, μεταφέροντας μπαταρίες από την Νεβάδα στην Καλιφόρνια.
Τον Ιούνιο του 2019, η εταιρεία εξέδωσε πρόγνωση ότι η παραγωγή θα ξεκινήσει στα τέλη του έτους 2020. Μερικούς μήνες μετά, στην συνέλευση επενδυτών του τρίτου τετραμήνου, τον Οκτώβριο του 2019, η Tesla επιβεβαίωσε τον στόχο της για την έναρξη της παραγωγής 1 χρόνο μετά, εντός του 2020. Μερικές εβδομάδες μετά, στην συνέλευση επενδυτών του τετάρτου τετραμήνου του 2019, o Ίλον Μασκ, σχολίασε πάνω στην περιορισμένη παραγωγή των μπαταριών και το πως το γεγονός ότι επιλεγούν να χρησιμοποιούν τις μπαταρίες για τα επιβατικά αυτοκίνητα επηρεάζει το χρονοδιάγραμμα του Semi. Στα μέσα Ιανουαρίου του 2020, η Tesla ανακοίνωσε το χειμερινό δοκιμαστικό πρόγραμμα για να δοκιμάσουν της επιδόσεις του Semi σε χαμηλές θερμοκρασίες και σε καταστάσεις χαμηλής πρόσφυσης.
Παραγγελίες
Οι πρώτες προ-παραγγελίες ξεκίνησαν ήδη από την ημέρα της επίσημης παρουσίασης του Semi και μέχρι τα μέσα Ιανουαρίου του 2018 οι προ-παραγγελίες είχαν φτάσει τις 450. Αρχικά, η επίσημη προκαταβολή ήταν 5.000 δολάρια, αλλά μετά αυξήθηκε στα 20.000 δολάρια. Στο πρώτο τρίμηνο του 2018 η Tesla ανακοίνωσε πως είχε φτάσει τις 2.000 προ-παραγγελίες για το Semi.
Tesla Megacharger
Στην συνέντευξη τύπου τον Νοέμβριο του 2017 ο Ίλον Μασκ είπε πως η Tesla θα εγκαταστήσει παγκοσμίως ένα δίκτυο φορτιστών με το όνομα Megacharger (Μεγαφορτιστής), που θα τροφοδοτείται από ηλιακά πάνελ και θα μπορεί να φορτίζει 400 μίλια / 640 χιλιόμετρα αυτονομίας μέσα σε 30 λεπτά. Για να το καταφέρει αυτό, είναι πολύ πιθανό να έχει ισχύ πάνω από ένα megawatt.
Εξωτερικοί σύνδεσμοι
Semi Semi Κατηγορία:Ηλεκτρικά αυτοκίνητα Κατηγορία:Ηλεκτρικά Φορτηγά Κατηγορία:Μοντέλα φορτηγών
Ένα διαζύγιο
Ένα διαζύγιο (γαλλικός τίτλος: Un divorce) είναι μυθιστόρημα του Πωλ Μπουρζέ που δημοσιεύτηκε το 1904. Είναι ένα από τα ηθικοπλαστικά έργα με έντονο ιδεολογικό περιεχόμενο με τα οποία συμμετείχε ο Γάλλος ακαδημαϊκός, εκπρόσωπος των συντηρητικών καθολικών κύκλων, στον πολιτικό αγώνα και στην «εκστρατεία εθνικής αποκατάστασης» στη Γαλλία του τέλους του 19ου και αρχών του 20ού αιώνα.
Το μυθιστόρημα ανήκει στη στρατευμένη λογοτεχνία και αναφέρεται στην αδυναμία ευτυχίας για έναν Καθολικό που παραβιάζει τον θρησκευτικό νόμο περί αδιαλυτότητας του γάμου και στον κίνδυνο ενός νόμου που φαίνεται να προσφέρει τη δυνατότητα μιας νέας ζωής και «ξεγελάει όσους παρασύρονται από αυτόν». Ο Πωλ Μπουρζέ αναπτύσσει τα προσφιλή του κοινωνικά και πολιτικά θέματα: την καταπολέμηση των επαναστατικών ιδεών και την υπεράσπιση της Καθολικής Εκκλησίας, της παραδοσιακής οικογένειας και των πατριωτικών αξιών.
Το πολιτικό πλαίσιο
Από το 1884, το ζήτημα του διαζυγίου, που είχε εγκριθεί με το νόμο του 1792, ήταν στην επικαιρότητα στη Γαλλία. Ήδη γύρω στο 1875, κατατέθηκαν διαδοχικά τρία νομοσχέδια με σκοπό την επικύρωση του διαζυγίου λόγω υπαιτιότητας. Μετά από αρκετές αποτυχίες, νέες συζητήσεις άνοιξαν στη Συνέλευση από τον Μάιο του 1884 όπου συγκρούστηκαν δύο ρεύματα ιδεών: οι υποστηρικτές της καθολικής παράδοσης ενάντια στους υπερασπιστές του πνεύματος του Διαφωτισμού. Κατά την τελική ψηφοφορία, 355 βουλευτές ψήφισαν υπέρ και 115 κατά. Το κείμενο υιοθετήθηκε οριστικά από τη Γερουσία στις 27 Ιουλίου 1884. Οι Καθολικοί, οι οποίοι ήθελαν να διατηρηθεί ο νομικός διαχωρισμός, καταψήφισαν.
Σ' αυτό το πλαίσιο, ο Καθολικός και συντηρητικός Πωλ Μπουρζέ, ένας από τους πιο πολυδιαβασμένους συγγραφείς της εποχής, αναλαμβάνοντας την υπεράσπιση της Καθολικής Εκκλησίας, της παραδοσιακής οικογένειας και των πατριωτικών αξιών, εξήρε τους ιερούς δεσμούς του γάμου, τονίζοντας ότι δεν μπορούν να αναιρεθούν, ακόμη και στις χειρότερες συνθήκες του έγγαμου βίου, με κίνδυνο συσσώρευσης κακοτυχιών στους εμπλεκόμενους.
Υπόθεση
Ο Αλμπέρ Νταράς, σύμβουλος μηχανικός μιας ισχυρής τράπεζας, παντρεύεται τη διαζευγμένη κυρία Σαμπώ, μητέρα ενός αγοριού, του Λυσιάν, από τον πρώτο της γάμο με έναν βάναυσο και έκλυτο σύζυγο. Η νέα οικογένεια συμπληρώνεται από τη γέννηση μιας κόρης, της Ζαν. Μεγαλώνοντας ο Λυσιάν ντε Σαμπώ, θέλει να παντρευτεί μια νεαρή γυναίκα, φοιτήτρια ιατρικής και ήδη μητέρα ενός εξώγαμου παιδιού. Ο Αλμπέρ Νταράς αντιτίθεται σ' αυτόν τον γάμο. Η σύγκρουση μεταξύ του Λυσιάν και του πατριού του είναι αναπόφευκτη, ειδικά από τη στιγμή που ο νεαρός ισχυρίζεται ότι επαναλαμβάνει, ως λογική συνέπεια της εκπαίδευσης που έλαβε, αυτό που έκανε ο ίδιος ο Νταράς. Και εξάλλου, μόνο ο πατέρας του, ο πρώτος σύζυγος της μητέρας του, έχει τη δύναμη να συναινέσει ή να αρνηθεί αυτόν τον γάμο.
Ο Αλμπέρ και η σύζυγός του σύντομα ανακαλύπτουν ότι ο γάμος τους δεν έχει σπάσει τους δεσμούς που είχε δημιουργήσει ο πρώτος γάμος, όπως τους εξήγησε ο συμβολαιογράφος του κυρίου Σαμπώ, ο οποίος ενημέρωσε τους δύο συζύγους ότι ο πραγματικός πατέρας δίνει τη συγκατάθεσή του στο γάμο του παιδιού του.
Παραπομπές
Κατηγορία:Γαλλικά μυθιστορήματα
Τέμενος του Ιλιάς Μπέη
μικρογραφία| Τζαμί Ιλιάς Μπέη Το Τζαμί Ιλιάς Μπέη είναι ιστορικό ισλαμικό θρησκευτικό κτήριο στη Μίλητο στην περιοχή Ντίντιμ της επαρχίας Αϊδινίου, στη δυτική Τουρκία. Χτίστηκε το 1403 από τον Ηλιάς Μπέη (1402–1421), ηγεμόνα του τουρκικού εμιράτου Μεντεσέ.
Αρχιτεκτονική
Το τζαμί είναι μέρος ενός συγκροτήματος, που αποτελείται από μια μεντρεσά, ένα θρησκευτικό εκπαιδευτικό ίδρυμα και ένα χαμάμ, ένα κτήριο λουτρών. Η αίθουσα προσευχής καλύπτεται από τρούλο 14 μέτρων σε διάμετρο, που είναι κατασκευασμένος από τούβλο και καλύπτεται με κεραμίδια, και στηρίζεται σε μια οκταγωνική βάση που είναι τοποθετημένη πάνω στους τέσσερις τοίχους. Ο πλίνθινος μιναρές κατέρρευσε στο σεισμό του 1955. Το συγκρότημα βρίσκεται στον αρχαιολογικό χώρο της Μιλήτου. Δίπλα στο συγκρότημα ανακαλύφθηκαν ερείπια βίλας με λουτρό, που χρονολογείται από τους βυζαντινούς χρόνους.
Λουλουδένια και γεωμετρικά μοτίβα και επιγραφές, λαξευμένες και ένθετες, υπάρχουν στην πύλη εισόδου, στο μιχράμπ καθώς και στα τύμπανα κάθε παραθύρου στον ανατολικό, δυτικό και νότιο τοίχο.
Το συγκρότημα Ιλιάς Μπέη τιμήθηκε το 2012 για τη διατήρησή του με το Βραβείο Πολιτιστικής Κληρονομιάς της Ευρωπαϊκής Ένωσης / Βραβείο Europa Nostra. μικρογραφία| Το εξωτερικό του Τζαμί Το τέμενος Ιλιάς Μπέη χρησιμοποιεί πολλά χαρακτηριστικά της σελτζουκικής αρχιτεκτονικής. Αυτό το στυλ αρχιτεκτονικής επηρέασε τους Τούρκους αρχιτέκτονες να το χρησιμοποιήσουν, γεγονός που βοήθησε να φέρει την περσική τέχνη και αρχιτεκτονική στην Τουρκία και την Οθωμανική Αυτοκρατορία, αλλάζοντας την Τουρκία για πάντα.
Το τέμενος Ιλιάς Μπέη είναι γνωστό ως ένας από τους σημαντικότερους πολιτιστικούς χώρους στην πόλη Σόκε της Τουρκίας. Το οικοδομικό τετράγωνο του οικοπέδου βασίζεται στο αρχικό αρχιτεκτονικό σχέδιο, που είχαν σχεδιάσει για το σχεδιασμό του τζαμιού. Ο μιναρές βασίζεται σε στυλ μπαρόκ αρχιτεκτονικής. Ο περσικός πολιτισμός επηρέασε το σχεδιασμό και την κατασκευή του τζαμιού Ιλιάς Μπέη, συμπεριλαμβανομένου του μιναρέ που έχει επιρροές από τους Σελτζούκους.
Αυτό που κάνει αυτό το τζαμί μοναδικό από τα περισσότερα τζαμιά είναι ότι αυτό χρησιμοποιούσε πολλά αρχιτεκτονικά στυλ, όπως το ελληνικό, το ρωμαϊκό, το βυζαντινό, το σελτζουκικό και το οθωμανικό. Μια άλλη ενδιαφέρουσα πτυχή του τζαμιού περιλαμβάνει τον θόλο, ο οποίος ήταν καλυμμένος με χαλκό όταν χτίστηκε, παρά με χρυσό όπως πολλά άλλα τζαμιά. Επίσης, οι τοίχοι του καλύφθηκαν με μαρμάρινους ογκόλιθους επαναχρησιμοποιημένους, για να το κάνουν πιο κομψό και ανθεκτικό.
Παραπομπές
Κατηγορία:Κτίρια και κατασκευές της Οθωμανικής Αυτοκρατορίας Κατηγορία:Τζαμιά στην Τουρκία Κατηγορία:Πολιτισμική κληρονομιά της Τουρκίας Κατηγορία:Μίλητος
Φραντζέσκα Σταυρακοπούλου
Η Φραντσέσκα Σταυρακοπούλου (γεννημένη στις 3 Οκτώβρη 1975) είναι βρετανίδα θεολόγος και μέλος της Βρετανικής ανθρωπιστικής ένωσης. Είναι καθηγήτρια της Βίβλου και αρχαίας θρησκείας στον Πανεπιστήμιο του Έξετερ (University of Exeter) και επικεφαλής του τμήματος θεολογίας και ιστορίας της Ιουδαϊκής θρησκείας.
Επιπλέον, έχει συνεργαστεί με μεγάλους τηλεοπτικούς σταθμούς για να παρουσιάσει ντοκιμαντέρ σχετικά με την ιστορία της Βίβλου. (BBC2, Channel 4). Συνήθως σχολιάζει για την ιστορικότητα της Βίβλου (δηλαδή κατά πόσο όσα γράφονται αποτελούν πραγματική ιστορία), για τον ρόλο της γυναίκας στις Αβρααμικές θρησκείες και στον τρόπο με τον οποίο γράφτηκαν βιβλικά και άλλα θρησκευτικά κείμενα ενώ ασχολείται και με θέματα ιστορίας των θρησκειών καθώς και με την σημερινή τους εξάπλωση και κατάσταση (π.χ. το φαινόμενο της εξάπλωσης του Πεντηκοστιανισμού στην Υποσαχάρια Αφρική,την Λατινική Αμερική,την Καραϊβική,ορισμένα μέρης της Ασίας κτλ).
Βιογραφικά στοιχεία
Η Σταυρακοπούλου γεννήθηκε στις 3 Οκτωβρίου 1975 στο Λονδίνο, από Αγγλίδα μητέρα και Έλληνα πατέρα. Η Σταυρακοπούλου είναι άθεη.
Καριέρα
Η Σταυρακοπούλου απέκτησε διδακτορικό στην Θεολογία από το Πανεπιστήμιο της Οξφόρδης. Στην διδακτορική της διατριβή εξέτασε την δημιουργία ενός φανταστικού παρελθόντος στην Βίβλο. Δημοσιοποιήθηκε ως «Βασιλιάς Βασιλιάς Μανασσής και Παιδικές Θυσίες: Βιβλικές αλλοιώσεις της ιστορικής πραγματικότητας»King Manasseh and Child Sacrifice: Biblical Distortions of Historical Realities.
Η Σταυρακοπούλου αργότερα εργάστηκε ως διδακτικό και ερευνητικό προσωπικό στο πανεπιστήμιο της Οξφόρδης.
Το 2005 ξεκίνησε να εργάζεται στο τμήμα θεολογίας και θρησκείας του πανεπιστημίου Έξετερ και το 2011 έγινε λέκτορας. Η Σταυρακοπούλου είναι πλέον η επικεφαλής του τμήματος Θεολογίας και Θρησκείας του Πανεπιστημίου του Έξετερ.
Δημόσιες εμφανίσεις
Η Σταυρακοπούλου εμφανίστηκε αρκετές φορές στο στα προγράμματα του BBC One με θέμα «ηθικές και θρησκευτικές συζητήσεις» "Υπάρχουν διαφορές ανάμεσα σε μια θρησκεία και μια σέχτα (cult)", και «οι θρησκείες είναι άδικες προς τις γυναίκες».
H Σταυρακοπούλου έχει συγγράψει και παρουσιάσει μια σειρά από τηλεοπτικές παραγωγές που σχετίζονται με το ακαδημαϊκό της θέμα. Με το Channel 4 έχει παρουσιάσει την σειρά «Βίβλος: Μια ιστορία»(2010), σχετικά με την ιστορικότητα του Μωυσή. Η πρώτη της παρουσίαση σε ώρα αιχμής ήταν μια σειρά 3 επεισοδίων στο BBC2 «τα θαμμένα μυστικά της Βίβλου» The Bible's Buried Secrets (2011; Αυτά τα έργα έγιναν ιδιαίτερα δημοφιλή στην Αγγλία και στις ΗΠΑ. αν και έλαβαν ανάμικτη κριτική,
Ακαδημαϊκές Θέσεις
Το κύριο θέμα της έρευνας της Σταυρακοπούλου είναι η εβραϊκή Βίβλος(Παλαιά Διαθήκη). . Περιγράφει τον εαυτό της ως «άθεη με μεγάλη εκτίμηση για την θρησκεία» και θεωρεί την εργασία της ως ένα κομμάτι της επιστήμης της Ιστορίας." Η Σταυρακοπούλου είναι γνωστή για την επιχειρηματολογία της πως τα πρόσωπα όπως παρουσιάζονται στην Βίβλο, δεν αντιστοιχούν σε πραγματικές ιστορικές προσωπικότητες. Έχει προσθέσει πως πιστεύει πως υπάρχει ελάχιστη ιστορική πραγματικότητα εντός της Βίβλου, βασιζόμενη στο επιχείρημα πως οι αρχαίοι συγγραφείς της βίβλου είχαν διαφορετική κατανόηση της πραγματικότητας από εμάς, δεν κατανοούσαν όπως κατανοούμε εμείς τις λέξεις «πραγματικότητα» και «φαντασία». Η Σταυρακοπούλου ισχυρίζεται πως η Βίβλος δεν γράφτηκε για να είναι καταγραφή του παρελθόντος. Ισχυρίζεται πως τόσο ο Μωυσής όσο και ο Βασιλιάς Δαυίδ δεν είναι πραγματικά πρόσωπα. Καταλήγει πως ως ιστορικός της βίβλου, «θεωρώ πως υπάρχουν ελάχιστα πράγματα τα οποία είναι πραγματικά»
Βιβλία
Η διατριβή της Σταυρακοπούλου και το βιβλίο που ακολούθησε:
Αρθρογραφία
Τα κύρια άρθρα της Σταυρακοπούλου, όπως και τα βιβλία της, περιλαμβάνουν τα ακόλουθα:
Εξωτερικοί σύνδεσμοι
Κατηγορία:Άγγλοι άθεοι Κατηγορία:Έλληνες άθεοι Κατηγορία:Άγγλοι ελληνικής καταγωγής
Φρανκ Τσάντερ
Ο Φρανκ Zander (γερμ. Frank Kurt Zander, Φρανκ Κουρτ Τσάντερ (γεν. 1942 είναι γερμανός τραγουδιστής, μουσικός, παρουσιαστής και ηθοποιός.
Παραπομπές
Κατηγορία:Γερμανοί τραγουδιστές Κατηγορία:Γερμανοί μουσικοί Κατηγορία:Γερμανοί άνδρες ηθοποιοί τηλεόρασης
Γλώσσα Σίλλα
Είναι γενικά αποδεκτό ότι η γλώσσα ήταν παρόμοια με εκείνη του Κόγκουριο και Μπέκτζε. Τα λογοτεχνικά αρχεία της γλώσσας Σίλλα, όπως τα χιάνγκα, ξεπερνούν αριθμητικά τις γλώσσες του Κόγκουριο και Μπέκτζε. Μερικές φορές θεωρείται ως συνώνυμη με τα παλαιά Κορεατικά αν και αυτό συνήθως χρησιμοποιείται ως όρος κάλυψης για τις τρεις γλώσσες των Τριών Βασιλείων.
Εθνική Βιβλιοθήκη της Μοζαμβίκης
Η Εθνική Βιβλιοθήκη της Μοζαμβίκης (BNM) (πορτογαλικά: Biblioteca Nacional de Moçambique) βρίσκεται στο Μαπούτο της Μοζαμβίκης. Το κτίριο που κάποτε στέγαζε το Οικονομικό Γραφείο της Αποικίας της Μοζαμβίκης  σχεδιάστηκε από τον αρχιτέκτονα Mario Veiga το 1904.